Grevinde Alexandra er ikke den eneste i familien, der har overrasket karrieremæssigt på det seneste.

Hendes søn, prins Nikolai, har været på catwalken for flere internationale modehuse – og er lige nu aktuel i en kampagne for det franske modehus Dior, efter han i efteråret stoppede sin uddannelse på Hærens Sergentskole i Varde.

Jeg er et sted i mit liv, hvor jeg gerne vil ud og prøve noget nyt. Grevinde Alexandra

Lysten til at prøve noget helt andet er åbenbart også noget, der har lokket grevinden.

- Jeg er et sted i mit liv, hvor jeg gerne vil ud og prøve noget nyt. Derfor har jeg også sat gang i nogle ting, der gør det muligt for mig at smide den skabelon, som har været omkring mig, siger grevinden, der også er aktuel med bogen 'Mit lykkelige land'.

I bogen har hun kigget nærmere på, hvorfor danskerne gentagne gange er blevet kåret som verdens lykkeligste folk.

- Det er ikke min sidste sang

Grevinden indspillede sangen i juni, og hun fortæller til Ritzau, at det var nogle af de timer, hun har nydt allermest.

- Den første dag var vi i studiet i ti timer, og vi sluttede kun, fordi mit stemmebånd måtte have en pause, så jeg ikke blev hæs. Hvis man kan lave noget på den måde, hvor tiden bare suser forbi, så er man virkelig heldig, siger hun.

Grevinde Alexandra skal også optræde med den nye sang. Det sker 10. november i Malmø Arena under et velgørenhedsarrangement.

Hun siger i øvrigt også, at hun er bevidst om, at der nok vil være nogle, der ryster på hovedet ad hende. Men det får hende ikke til at tvivle på sig selv.

- Man har kun det her ene liv, og man skal leve det så godt, man kan, siger grevinde Alexandra, der ikke er i tvivl om, at hun skal i studiet igen.

- Det er ikke min sidste sang, for jeg har virkelig elsket at lave den, siger hun.